Mieliatilčio piliakalnis

Mieliatilčio piliakalnis – piliakalnis (unikalus objekto MC kodas 31117; Lietuvos Respublikos kultūros paminklų sąrašo Nr. VT257) Ignalinos rajono savivaldybės teritorijoje, į pietus nuo Mieliatilčio, Naujojo Daugėliškio seniūnija. Pasiekiamas iš kelio Naujasis Daugėliškis – Rimšė neprivažiavus Dysnos pasukus į dešinę pietryčių kryptimi, pavažiavus miško keliuku 2 km, laikantis dešinės, iki pat kelio galo prie Dysnos – yra 20 m į vakarus. 

 Piliakalnis 
miniatiūra|250x250px|3D modelis|kairėje
Piliakalnis įrengtas Dysnos dešiniajame krante esančiame aukštumos kyšulyje. Aikštelė keturkampė, pailga beveik vakarų – rytų kryptimi, 62x42 m dydžio. Jos rytiniame gale supiltas puslankio formos 50 m ilgio, 0,6 m aukščio, 20 m pločio pylimas, už kurio iškastas 15 m pločio, 0,6 m gylio griovys. Šlaitai į Dysną ir jos krante esančias pelkes statūs, 1–4 m aukščio. Piliakalnis apardytas arimų metu (nuskleistas pylimas, užartas griovys), apsodintas pušimis. Jo pietinį šlaitą plauna Dysna. Išgraužoje matyti iki 1,5 m storio kultūrinis sluoksnis su degusiais akmenimis, grublėtoji keramika.

Piliakalnis datuojamas I tūkstantmečiu. KPD Nekilnojamojo kultūros paveldo vertinimo tarybos aktas. 2007-02-27; Nr.: KPD-RM-257.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

 Šaltiniai 

 Džiugas Brazaitis. Mieliatilčio gyvenvietės // Archeologiniai tyrinėjimai Lietuvoje 2004 metais. Vilnius, 2006, Lietuvos archeologijos draugija; p. 7-10, ISBN 9955-9913-0-5.

 Nuorodos 
 Sąrašas:Lietuvos piliakalniai
 Lietuvos piliakalniai. Mieliatiltis
 Hillforts.eu atvirųjų duomenų ištekliai

Kategorija:Piliakalniai Ignalinos rajone